text: আবু আবদুল্লাহ মুহাম্মদ ইবনে সা'দ ইবনে মানিল বাসরী আল-হাশিমি কিতাবুল ওয়াকিদী  বা শুধু ইবনে সা'দ ( ) উপনাম কাতিব আল-ওয়াকিদি ছিলেন একজন ইসলামী পণ্ডিত এবং আরব জীবনী লেখক। ইবনে সা'দ ৭৮৪ খ্রিস্টাব্দে (১৬৮ হিজরী) জন্মগ্রহণ করেন  এবং ৮৪৫ খ্রিস্টাব্দে (২৩০ হিজরী) তিনি মারা যান।  ইবনে সা'দ বসরাতে জন্মগ্রহণ করেন, কিন্তু জীবনের বেশিরভাগ সময়েই তিনি বাগদাদে বসবাস করতেন।তাই তাকে যথাক্রমে নিসবা আল-বসরী ও আল-বাগদাদী উভয়ই বলা হয়। কথিত আছে যে তিনি ৬২ বছর বয়সে বাগদাদে মারা যান এবং তাকে সিরিয়ার গেটের কবরস্থানে দাফন করা হয়েছিল।
  
  কিতাবুল তাবাকাত আল-কাবীর 
  আরবী ভাষায় কিতাবুল তাবাকাত আল-কাবীরে (অনুবাদ: প্রধান শ্রেণীর বই) বইটি হল বিখ্যাত ইসলামী ব্যক্তিত্বদের জীবনী সংক্রান্ত তথ্যের সংমিশ্রণ। এই আট-খণ্ডের রচনায় মুহাম্মদ (সা), তাঁর সাহাবা, আনসার, যারা বদরের যুদ্ধে যুদ্ধ করেছিল এবং পরবর্তী প্রজন্মের তাবেয়ীদের জীবনী অন্তর্ভুক্ত রয়েছে।  ইবনে সা'দ এর এই রচনায় পরবর্তী লেখকরা আরো সংযুক্ত করেছে। তাকে আব্বাসীয় পরিবারের আল-হুসেন ইবনে আবদুল্লাহর উকিল হিসাবে বর্ণনা করা হয়।
  
  সূচিপত্র 
  
   ১ এবং ২ নং বইয়ে মুহাম্মদ (সা) এর জীবনী (সিরাহ) রয়েছে। 
   ৩ এবং ৪ নং বইয়ে মুহাম্মদ (সা) এর সাহাবীদের জীবনী রয়েছে। 
   ৫, ৬ এবং ৭ নং বইতে পরবর্তীকালের ইসলামী পণ্ডিতদের জীবনী রয়েছে। 
   ৮ নং বইতে মুসলিম মহিলাদের জীবনী রয়েছে।
  
  আরো দেখুন 
  
   ইসলামী পণ্ডিতদের তালিকা
  
  তথ্যসূত্র
  
  বহিঃসংযোগ 
  
   মুসলিম পণ্ডিতদের জীবনী 
  বিষয়শ্রেণী:মুহাদ্দিস
  বিষয়শ্রেণী:৯ম শতাব্দীর ইতিহাসবেত্তা
  বিষয়শ্রেণী:৮৪৫-এ মৃত্যু
  বিষয়শ্রেণী:৭৮৪-এ জন্ম
  বিষয়শ্রেণী:৯ম শতাব্দীর আরব ব্যক্তি
title: ইবনে সা'দ